《长淮谣为徐先生咏》
宋代·马存

长淮之水青如苔，行人但觉心眼开。湘江岂无水，鱼腹忠魂埋，但见愁云结雨猿声哀。

浙江岂无水，鸱革漂胥骸，但见潮头怒气如山来。

孤臣词客到江上，何以宽心怀。长淮之水绕楚流，先生家住淮上头。

黄金万斛浴明月，碧玉一片含清秋。酒花入面歌一曲，淮上百物无闲愁。

作者简介：饶州乐平人，字子才。哲宗元祐三年进士。师事徐积，为文雄直。历官镇南节度推官，再调越州观察推官。早卒。有文集。